મિડ-ડે કપની સાતમી સીઝનના સાતમા દિવસે બન્ને મૅચોમાં બીજી ઇનિંગ્સમાં બૅટિંગ કરનારી ટીમે જીત મેળવવા માટે વધુ મહેનત નહોતી કરવી પડી. ગઈ કાલના દિવસે બન્ને મૅચોમાં ટૉસ જીતનારી ટીમની પ્રથમ ફીલ્ડિંગ લઈને બૅટિંગ કરનારી ટીમના ટોટલ સ્કોરને ૧૦૦ની ઉપર જવા ન દઈને પહેલેથી જ જીત પાકી કરવાની સ્ટ્રૅટેજી સફળ નીવડી હતી. પ્રથમ મૅચમાં લુહાર સુતારની ફિક્કી બૅટિંગને પરિણામે થયેલા ઓછા સ્કોરને લીધે મળેલા સહેલા ટાર્ગેટને કચ્છી વીસા ઓસવાળ જૈનની ટીમે ઝડપથી ચેઝ કરીને વિજય મેળવ્યો હતો. જ્યારે બીજી મૅચમાં સઈ સુતાર વાંઝા નાઘેરના ભાગે પ્રથમ બૅટિંગ આવતાં નબળા પર્ફોર્મન્સને લીધે માંડ-માંડ સ્કોર સન્માનજનક પરિસ્થિતિએ પહોંચ્યો હતો. જીત માટેના સ્કોરને પાર કરવામાં ઘોઘારી વીસા શ્રીમાળી જૈનને વધુ તકલીફ ન પડતાં ગઈ કાલના દિવસની વધુ એક સહેલી જીત જોવા મળી હતી.